متحف بترى للاثار المصريه Petrie Museum of Egyptian Archaeology هو واحد من المتاحف التابعة لكلية لندن الجامعية في عاصمة بريطانيا لندن. بيضم المتحف أكتر من 80 ألف قطعة أثرية مصرية وسودانية، وتعد مجموعته من اكبر المجموعات الأثرية المصرية خارج مصر، لا يسبقه الا المتحف المصري بالقاهرة والمتحف البريطانى ومتحف برلين المصري Ägyptisches Museum) في بيرلين. تأسس المتحف ليكون مصدر تعليمي لقسم الآثار واللغة المصرية بكلية لندن الجامعية بالتزامن مع تأسيس القسم نفسه سنة 1893. كانت نواة المتحف هي مجموعة أثرية أهدتها الكاتبة اميليا ادواردز، ثم مجموعات أثرية احضرها البروفيسور وليم فلندرز بتري بعد حفريات قام بها، وباعها للكلية الجامعية سنة 1913، فأسهمت في زيادة مقتنيات المتحف بشكل كبير. كان بتري قد نقب عن الآثار في العديد من المواقع في مصر، من بينها مقابر هواره اللي يرجع تاريخها الى العصر الروماني، وتل العمارنه ـ مدينة أخناتون ـ وميدوم. اتنظمت المقتنيات الأثرية والمكتبة لمجموعات واتطبع دليل لها سنة 1915، وكان زوار المتحف في البداية من الطلاب والأكاديميين، ولم يكن مسموح للجمهور بزيارته. وقد تقاعد بتري سنة 1933، وخلفه تلاميذه في التنقيب عن الآثار في مصر والسودان واضافتها الى مقتنيات المتحف.